0017.xml
چین نیا بین البراعظمی بلیسٹک میزائل بنانے پر کام کر رہا ہے
بیجنگ ۔02 اگست (اے پی پی) چین نیا بین البراعظمی بلیسٹک میزائل بنانے پر کام کر رہا ہے ۔ ذرائع ابلاغ کے مطابق چین نیا بین البراعظمی بیلسٹک میزائل ’’ دون فین 41‘‘ بنانے پر کام کر رہا ہے۔ اس بات کی تصدیق چینی فوج کی طرف سے یکم اگست کو چین کے یوم آزادی کے موقع پر کی گئی ۔ اس سے پہلے پینٹگان نے جون میں اپنی ایک رپورٹ میں چین کے موجودہ۔ ہتھیاروں اور مستقبل کے ہتھیاروں بارے امکانات ظاہر کئے تھے اور اس رپورٹ میں دون فین 41 میزائل کو تیار کرنے کا ذکر بھی کیا گیا تھا جس کی اب چینی حکام نے باقاعدہ طور پر تصدیق کردی ہے ۔
APP
02.08.14
0017p.xml
چین کی نئے بین البر اعظمی میزائل بنانے کی تصدیق  بیلسٹک میزائل امریکہ میں کئی اہداف کو نشانہ بنانے کی صلاحیت رکھتا ہے
بیجنگ(مانیٹرنگ ڈیسک ) چین کی نئے بین البر اعظمی میزائل بنانے کی تصدیق کر دی۔بیلسٹک میزائل امریکہ میں کئی اہداف کو نشانہ بنانے کی صلاحیت رکھتا ہے ۔میڈیا رپورٹس کے مطابق ڈی ایف فورٹی ون میزائل کے تجربے کے بعد چین دنیا بھر کے طویل رینج میزائل کی فہرست میں شامل ہو گیا ۔بیلسٹک میزائل بارہ ہزار کلو میٹر تک اپنے ہدف کو نشانہ بنا سکتا ہے۔چینی میڈیا کے مطابق گورنمنٹ موحولیات مانیٹرنگ سینٹر کا کہنا تھا کہ ڈی ایف فورٹی ون میزائل بنانے کا مقصد فوجی صلاحیتوں میں اضافہ کرنا ہے ۔چین کے فوجی امور انتہائی خفیہ رکھے جاتے ہیں ۔اس سے قبل چین میں ڈی ایف فورٹی ون میزائل کی موجودگی کی تردید کی تھی۔
daily_insaf
03.08.14